નવી દિલ્હી , 21 ઓક્ટોબર : આજે મંગળવારે કેન્દ્રીય વાણિજ્ય અને ઉદ્યોગ પ્રધાન નિર્મલા સિતારમને ઇ - કોમર્સ વેબસાઇટ ફ્લિપકાર્ટની ' બિગ બિલિયન ડે ' સેલ ઓફર્સ સામે નોંધાયેલી ફરિયાદોના સંદર્ભમાં પગલાં લેવાની શક્યતાને નકારી દીધી છે . મહત્વનું છે કે ફ્લિકાર્પે બિગ બિલિયન સેલ નામે ખોટી રીતે વસ્તુઓનું વેચાણ કર્યું હોઈ તેની સામે અસંખ્ય ફરિયાદો થઈ હતી . પત્રકારો સાથે વાત કરતા સીતરમણે જણાવ્યું કે બિગ બિલિયન ડે પ્રસંગે ગ્રાહકોની આવેલી ફરિયાદોને આધારે અમે ઇ - રિટેલર સામે સામે કોઈ જ તપાસ કરવાનું આયોજન કરી રહ્યા નથી . આ પૂર્વે કેન્દ્રીય વાણિજ્ય પ્રધાન નિર્મલા સિતારમને કહ્યું હતું , કે તેઓ ફ્લિપકાર્ટ સામે થયેલી ફરિયાદો અને તેમણે કરેલા વેપાર અંગે તપાસ કરાવશે . 6 ઓક્ટોબર , 2014ના રોજ ફ્લિકાર્પે બિગ બિલિયન ડે સેલ રાખ્યો હતો . આ પ્રસંગે ફ્લિપકાર્ટે અનેક છબરડાં કર્યા હતા . ફ્લિપકાર્ટે કંપનીઓ સાથે જોડાણ કર્યા વિના જ વસ્તુઓને સેલમાં મૂકી દીધી હતી . જેથી ઘણી કંપનીઓએ નારાજગી દર્શાવી હતી . આ સાથે જ સામાન્ય દિવસોમાં જે કિંમતે ફોન વેચવામાં આવતા હતા તે જ કિંમતે સેલના નામે એસુઝ , એમઆઈ , મોટોરોલાના જેવા ફોન વેચાણ અર્થે મૂકવામાં આવ્યા હતા . વધુમાં તેમણે કહ્યું કે મારા અગાઉના નિવેદનને ખોટી રીતે લેવામાં આવ્યું છે .